Odbor za javna priznanja Gradskog vijeća Grada Siska objavljuje

**POZIV**

**za dodjelu javnih priznanja Grada Siska**

Redovita javna priznanja Grada Siska su:

1. Nagrada Grada Siska
2. Pohvale i zahvalnice

**NAGRADA GRADA SISKA**

Dodjeljuje ju Grad Sisak osobama zaslužnim za doprinos ugledu, promidžbi i razvoju Grada Siska, za najbolja ostvarenja na području književnosti, scenske, filmske, glazbene, likovne i primijenjene umjetnosti, urbanizma i arhitekture te za izuzetne rezultate postignute u gospodarstvu, ekologiji, znanosti, naobrazbi, tehničkoj kulturi, sportu, humanitarnom radu i drugim djelatnostima koje doprinose ugledu i promidžbi Grada kao i za određeni podvig u oblasti zaštite života ljudi i imovine i u drugim prigodama koje iziskuju izuzetnu sposobnost, hrabrost ili požrtvovanje.

Dodjeljuje se kao **Nagrada Grada Siska za životno djelo i kao godišnja nagrada**.

Nagrada Grada Siska može se dodijeliti i **posthumno**.

**Nagrada za životno djelo** dodjeljuje se pojedincima koji su svojim stvaralaštvom, teorijskim i praktičnim radom obilježili vrijeme u kojem su djelovali i čiji je stvaralački put zaokružen, a djela i ostvarenja ostaju trajno dobro Grada Siska.

**Godišnja nagrada** se dodjeljuje pojedincima i pravnim osobama za iznimna postignuća ili podvige u proteklom jednogodišnjem razdoblju.

**POHVALE I ZAHVALNICE**

**Pohvale** se dodjeljuju pojedincima i pravnim osobama za osobite rezultate u njihovom djelovanju.

**Zahvalnice** se dodjeljuju za osobiti doprinos aktivnostima koje pokreće Grad Sisak, a od zajedničkog su interesa za Grad Sisak i građane.

Prijedlog za dodjelu javnog priznanja može podnijeti Gradsko vijeće Grada Siska, gradonačelnica i zamjenik gradonačelnice, politička stranka, udruga, grupa građana i pojedinci.

**Prijedlog mora sadržavati ime i prezime predložene osobe ili naziv pravne osobe te za koje javno priznanje se predlaže kao i područje za koje se predlaže dodjela javnog priznanja Grada Siska.**

Prijedlog, uz ostalo, sadrži osnovne podatke o kandidatu i obrazloženje prijedloga, a predlagatelj može uz prijedlog dostaviti i mišljenja drugih sredina, tijela i pojedinaca te članke iz novina i literature, odnosno stručnih i znanstvenih analiza i sl.

Prijedlog se u pisanom obliku podnosi Odboru za javna priznanja na adresu:

**GRAD SISAK, Rimska ulica 26, 44000 SISAK**

u zatvorenoj omotnici s napomenom:

**„Prijedlog za dodjelu javnih priznanja Grada Siska-ne otvaraj“.**

osobno u pisarnicu Grada Siska na adresu:

**GRAD SISAK, Marijana Cvetkovića 8, 44010 SISAK-CAPRAG**

ili na elektroničku adresu [pisarnica@sisak.hr](mailto:pisarnica@sisak.hr)

**Svi detalji dostupni su na stranici** [**www.sisak.hr**](http://www.sisak.hr)

**Pitanja se mogu uputiti na e-mail adresu** [**mediji@sisak.hr**](mailto:mediji@sisak.hr)

**Rok** za podnošenje prijedloga je 15 dana od dana objave Poziva za dodjelu javnih priznanja Grada Siska, zaključno na dan 10. veljače 2025. godine.

**GRAD SISAK**

**GRADSKO VIJEĆE**

**Odbor za javna priznanja**